open-index/open-wikipedia-markdown huggingface dataset:
Haley Lu Richardson

**Haley Lu Richardson** (s. 7. maaliskuuta 1995 Phoenix, Arizona, Yhdysvallat) on yhdysvaltalainen näyttelijä ja tanssija. Hän tuli tunnetuksi roolistaan Portiana HBO:n sarjassa *[[The White Lotus]]* sekä elokuvista *[[Split (elokuva)|Split]]* ja *[[The Edge of Seventeen]]*.

## Ura
Richardson aloitti tanssimisen 3-vuotiaana ja kilpaili myöhemmin alueellisissa tanssikilpailuissa. 16-vuotiaana hän muutti Los Angelesiin äitinsä kanssa ja sai ensimmäisen televisioroolinsa Disney Channelin sarjassa *[[Shake It Up]]*, jossa hän toimi taustatanssijana. Tämän jälkeen hän esiintyi ABC Familyn sarjassa *[[Ravenswood (televisiosarja)|Ravenswood]]* ennen elokuva-uransa alkua.

Vuonna 2023 hän esiintyi Jonas Brothersin musiikkivideolla "Wings". Richardson on saanut tunnustusta roolistaan *The White Lotus* -sarjassa Screen Actors Guild -palkinnon parhaan draamasarjan näyttelijäkokoonpanon jäsenenä.

## Lähteet
Constantin Brâncușin veistosryhmä Târgu Jiussa

**Constantin Brâncușin veistosryhmä Târgu Jiussa** () on monumentaalinen muistomerkki Târgu Jiun kaupungissa Romaniassa. Sen pystytti kuvanveistäjä Constantin Brâncuși vuosina 1937–1938 kunnioittamaan niiden muistoa, jotka puolustivat kaupunkia ensimmäisessä maailmansodassa. Veistokset sijaitsevat 1500 metriä pitkän reitin varrella kahdessa puistossa. Veistosryhmän keskellä on Apostolien Pietarin ja Paavalin kirkko, joka oli siinä jo ennen monumentin luomista.

Veistosryhmä on Unescon maailmanperintökohde vuodesta 2024 alkaen.

## Lähteet
Transilvanian linnoitetut kirkot

**Transilvanian linnoitetut kirkot** () ovat kyläkirkkoja Romanian Transilvaniassa. Ne on rakennettu keskiajalla palvelemaan kahta tarkoitusta: uskonnollisiksi kohteiksi ja linnoituksiksi suojelemaan paikallista väestöä hyökkääjiltä. Ne ovat osoitus Transilvanian saksien suunnittelukyvystä ja puolustusstrategioista, joilla he rakensivat nämä rakennukset kestämään turkkilaisten ja muiden ryöstelevien joukkojen hyökkäyksiä. Nämä linnoitetut kirkot kertovat tarinoita kestävyydestä ja uskosta.

Kuusi näistä kylistä kuuluu Unescon maailmanperintökohteeseen "Transilvanian linnoitetut kirkot ja niitä ympäröivät kylät" vuodesta 1993, seitsemäs (Biertan) lisättiin vuonna 1999. Niiden kirkot on rakennettu 1200-1500-luvuilla.

## Lähteet
Sukupuolen performatiivisuus

**Sukupuolen performatiivisuus** on sukupuolentutkimuksen ja queer-teorian käsite, jonka mukaan sukupuoli on toimintaa ja toistoa pikemminkin kuin sisäsyntyinen ominaisuus. Käsitteen kehittäjä on yhdysvaltalainen filosofi Judith Butler, joka esittää, että sukupuoliroolien toteuttaminen on eräänlaista esittämistä ja performanssia, joka on normatiivisen heteroseksuaalisuuden määräämää.

## Teorian pääpiirteet

Butler kyseenalaistaa käsityksen, jonka mukaan tietyt sukupuolittuneet käyttäytymismallit olisivat luonnollisia. Hänen mukaansa sukupuoli ei ole biologinen tosiasia vaan sosiaalinen konstruktio. Butler määrittelee sukupuolen "ruumiin toistuvaksi tyylittelyksi, sarjaksi toistuvia tekoja jäykässä sääntelykehyksessä, jotka ajan myötä jähmettyvät luomaan vaikutelman substanssista".

Butlerin teoriassa performatiivisuus eroaa performanssista. Performanssi olettaa, että on olemassa valmiiksi toimija tai "minä", joka suorittaa esityksen. Performatiivisuus puolestaan kyseenalaistaa tämän ajatuksen ja esittää, että toimija tai "minä" ei ole olemassa ennen tekoja, vaan muodostuu vasta niiden kautta ja niiden seurauksena. Butler on saanut vaikutteita J. L. Austinin puheaktiteoriasta ja Jacques Derridan dekonstruktiosta. Näiden teorioiden mukaan kieli ei ainoastaan kuvaa todellisuutta vaan myös tuottaa sen samoin kieli ja diskurssi "tekevät" sukupuolen.

Butler myös kyseenalaistaa perinteisen feministisen erottelun biologisen sukupuolen (sex) ja sosiaalisen sukupuolen (gender) välillä. Hänen mukaansa myös biologinen sukupuoli on kulttuurinen normi, joka materialisoituu ajan myötä pakottavien normien toiston kautta.

Butler käsittelee dragia esimerkkinä sukupuolen performatiivisesta luonteesta. Hänen mukaansa drag-esitykset paljastavat sukupuolen jäljittelevän rakenteen sekä sen satunnaisuuden. Sukupuoli on "strategia", jonka päämääränä on kulttuurinen selviytyminen, sillä yhteiskunta rankaisee niitä, jotka eivät "tee" sukupuoltaan oikein. Butler kuitenkin huomauttaa, että kaikki parodia ei ole kumouksellista. Esimerkiksi elokuvat kuten *[[Tootsie – lyömätön lyyli|Tootsie]]* vahvistavat olemassa olevia sukupuolierotteluja pikemmin kuin haastavat niitä.

Butlerin teorian mukaan sukupuolen ja identiteetin kriittinen tarkastelu ja purkaminen ei tarkoita poliittisen keskustelun hylkäämistä. Päinvastoin, tämä tarkastelu osoittaa, että käsitteet joilla identiteetistä puhutaan kuten "mies" ja "nainen" ovat itsessään poliittisia ja vallan tuottamia. Butler esittää, että muutoksen ja vastustuksen on tapahduttava nykyisen kielen ja kulttuurin sisällä, koska emme voi astua kielen ja kulttuurin ulkopuolelle. On käytettävä olemassa olevia käsitteitä uusilla, haastavilla tavoilla.

## Katso myös
* Jälkistrukturalismi – kielellisiä rakenteita kriittisesti tarkasteleva filosofinen suuntaus

## Lähteet
Suzanne Peignot

**Suzanne Jeanne Marie Peignot** (25. syyskuuta 1895 Compiègne – 25. huhtikuuta 1993 Pariisi) oli ranskalainen sopraano. Hän tuli tunnetuksi resitalistina, joka omistautui aikansa musiikin tulkinnoille.

Peignot tulkitsi muun muassa Francis Poulencin musiikkia ja lauloi Poulencin säestäessä häntä pianolla. Hän kuului Claire Croizan ja Jane Bathorin ohella varhaisimpiin Poulencin musiikin puolestapuhujiin. Muita säveltäjiä, joiden lauluja Peignotin ohjelmistoon kuului, olivat muiden muassa Georges Auric, Henri Sauguet, Manuel de Falla, Darius Milhaud, Florent Schmitt ja Ottorino Respighi. Useat säveltäjät omistivat Peignotille teoksiaan.

## Lähteet
Leukonoe

**Leukonoe** (, ) voi viitata seuraaviin:

* Leukonoe, useita hahmoja kreikkalaisessa mytologiassa
* Leukonoe, antiikin Attikan demos
Maria Modrakowska

**Maria Modrakowska** (10. joulukuuta 1896 Lviv – 16. lokakuuta 1965 Wrocław) oli puolalainen lyyrinen sopraano. Hän teki myös sävellys-, kirjoitus- ja käännöstyötä.

Modrakowska valmistui Lvivin konservatoriosta Helena Ottawowan pianoluokalta ja jatkoi pianonsoiton opintoja Henryk Melcer-Szczawińskin johdolla Varsovassa. Samanaikaisesti hän opiskeli laulua kolmen vuoden ajan Helena Zboińskan johdolla. Lisäksi hän opiskeli farmakologiaa Varsovan yliopistossa. Modrakowska esiintyi vuosina 1927–1931 Vanhan musiikin seuran konserteissa Varsovassa ja Vilnassa. Hän oli Pariisin Nuorten puolalaisten muusikoiden liiton yksi aktiivisimmista jäsenistä ja tutustui sen toiminnan kautta Pariisin musiikkipiireihin vuonna 1931. Modrakowska sai musiikin historian opetusta Nadia Boulangerilta. Laulun taidetta ja tulkintaa hän opiskeli Claire Croizan johdolla. Hän pääsi itse opettamaan École normale de musique de Parisiin ja konsertoi aktiivisesti laulajana. Modrakowskan ohjelmistoon kuului teoksia muiden muassa Claude Debussylta, Francis Poulencilta ja Zygmunt Mycielskiltä.

Modrakowska asui toisen maailmansodan jälkeen Puolassa ja työskenteli opettajana. Hän oli säveltäjä Zygmunt Mycielskin ystävä ja kirjeenvaihtokumppani.

## Lähteet
Amerikan klassinen kausi

**Klassinen kausi** on yksi viidestä esikolumbiaanisen Amerikan kulttuurisesta kehitysvaiheesta. Se kattaa suunnilleen vuodet 250–900 jaa. Käsitteen esittelivät Gordon R. Willey ja Philip Phillips teoksessaan *Method and Theory in American Archaeology* (1958).

Klassista kautta määrittee suurten kaupunkien ja keskusjohtoisten valtioiden synty. Määritelmän täyttäviä yhteiskuntia oli ainoastaan Mesoamerikassa sekä Etelä-Amerikan länsi- ja luoteisrannikolla. Mesoamerikassa klassinen kausi ajoittuu noin vuosiin 250–900 jaa. Willeyn ja Phillipsin käyttämä ”klassisen” käsite perustuu 1900-luvun puolivälissä vallineiseen käsityksiin Teotihuacanin ja mayojen korkeakulttuureista, jotka nähtiin rauhanomaisina ja älyllisinä, tieteeseen, oppineisuuteen ja uskonnonharjoitukseen suuntautuneina sivilisaatioina. Taustalla oli tietoinen vertaus Kreikan klassiseen kauteen. Muotoutumisvaihe nähtiin klassista kautta ennakoivana ajanjaksona ja jälkiklassinen kausi taantumisena. Myöhempi tutkimus on osoittanut 1950-luvun käsitykset suurelta osin virheellisiksi: myös klassisella kaudella arvostettiin valtiomiestaitoa ja käytiin sotia.

## Katso myös
* Mesoamerikan klassinen kausi

## Lähteet
* 
* 
* 

### Viitteet
Trakhis (Thessalia)

**Trakhis** (, myös *Trakhin*, , ) oli antiikin aikainen kaupunki ja kaupunkivaltio (*polis*) Thessaliassa Kreikassa. Se sijaitsi nykyisen Lamían kunnan alueella lähellä nykyistä Irákleian kylää.

Trakhis oli vanha kaupunki, joka esiintyy kreikkalaisessa mytologiassa, mutta vain vähän historiassa ennen kuin Herakleia Trakhinia korvasi sen vuonna 426 eaa.

## Maantiede

Trakhiin kaupunki sijaitsi Maliissa sen mukaan nimetyllä Trakhinian alueella. Se oli rakennettu tasangolle Oita-vuoren juurelle, hieman Thermopylain pohjois- tai pikemminkin länsipuolelle, ja sai nimensä tasankoa ympäröivistä kallioista. Thukydideen mukaan Trakhis sijaitsi 40 stadionin päässä Thermopylaista ja 20 stadionin päässä merestä.

Kaupunki hallitsi Thessaliasta Thermopylaihin johtanutta reittiä ja oli siten strategisesti tärkeä sotilaallinen tukikohta. Trakhinian tasangon sisäänkäynti oli vain puolen plethronin levyinen, mutta Herodotoksen mukaan itse tasanko kattoi  plethronin alan. Herodotos kertoo myös, että Trakhiin kaupunki sijaitsi viiden stadionin päässä Melas (nyk. Mavronéri) -joesta ja että Maliin Asopos-joki virtasi vuoriston rotkosta Trakhiin eteläpuolella.

Trakhiin kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 100 ja ehkä jopa alle 25 neliökilometriä.

## Historia

Trakhis mainitaan jo Homeroksen *[[Ilias|Iliaassa]]* yhtenä Akhilleuksen alaisuuteen kuuluneista kaupungeista. Se esiintyy kreikkalaisessa mytologiassa myös Herakleen kuolinpaikkana, ja siksi sinne sijoittuu Sofokleen tragedia *[[Trakhiin naiset]]*.

Antiikin aikana trakhislaiset olivat yksi malislaisten heimon kolmesta osasta. Kaupungin kansalaisesta käytettiin etnonyymejä *Trakhinios* () ja *Trēkhinios* ().  400-luvulla eaa. Trakhis löi mahdollisesti yhteistä rahaa Lamian kanssa. Tämä arvio perustuu siihen, että vuodelta 464 eaa. tunnetaan hopeinen oboli, joka noudattaa aiginalaista standardia, ja jossa on kirjoitukset  ja , ”lamialaiset” ja ”trakhislaiset".

Alkuperäinen Trakhiin kaupunki lakkasi olemasta peloponnesolaissodan aikana vuonna 426 eaa. Tuolloin trakhislaiset ja naapurialueen dorislaiset, jotka kärsivät oitaialaisten vuoristolaisheimojen hyökkäyksistä, pyysivät apua spartalaisilta. Nämä tarttuivat tilaisuuteen ja perustivat strategiselle paikalle vahvan siirtokunnan, jolle annettiin Herakleen mukaan nimi Herakleia Trakhinia. Trakhis sulautettiin uuteen kaupunkiin, joka vaikuttaa sijainneen pääosin samalla paikalla.

## Lähteet
Amerikan jälkiklassinen kausi

**Jälkiklassinen kausi** on yksi viidestä esikolumbiaanisen Amerikan kulttuurisesta kehitysvaiheesta. Se kattaa suunnilleen vuodesta 900 jaa. espanjalaisvalloitukseen 1500-luvulla ulottuvan ajanjakson. Merkittävimpiä jälkiklassisia kulttuureja olivat tolteekit, asteekit ja inkat. Käsitteen esittelivät Gordon R. Willey ja Philip Phillips teoksessaan *Method and Theory in American Archaeology* (1958).

Nimensä mukaisesti jälkiklassinen kausi seuraa klassista kautta. Kaudelle ominaista oli sotilaalliseen voimaan perustuvien imperiumien synty. Määritelmän täyttäviä valtioita oli ainoastaan Mesoamerikassa sekä Etelä-Amerikan länsi- ja luoteisrannikolla. Willey ja Phillips pitivät klassista kautta Mesoamerikan älyllisen, taiteellisen ja hengellisen kehityksen huipentumana. Jälkiklassisen kauden he näkivät väkivaltaisena, maallistuneena ja dekadenttina. He vertasivat klassisen kauden mayoja antiikin Kreikkaan, kun taas Asteekkivaltakunnan valloitussodille ja ihmisuhreille he löysivät vertailukohdan antiikin Roomasta. Todellisuudessa jälkiklassiset yhteiskunnat olivat esikolumbiaanisen Amerikan kehittyneimpiä. Valtiot olivat entistä yhtenäisempiä ja tehokkaammin hallittuja, kaupankäynti laajaa ja väestönkasvu voimakasta. Kehittynyt metallurgia levisi toisen vuosituhannen alkupuoliskolla ensin Andeilla ja sieltä Mesoamerikkaan.

## Katso myös
* Mesoamerikan jälkiklassinen kausi
* Andien myöhäinen horisontti

## Lähteet
* 
* 
* 

### Viitteet
Fallosentrismi

**Fallosentrismi** on käsite, joka viittaa miehen sukupuolielimen symbolisen vastineen (fallossymbolin) keskeisyyteen psykoanalyyttisessä teoriassa ja laajemmin länsimaisessa ajattelussa. Se kuvaa järjestelmää, jossa miehinen näkökulma ja maskuliinisuus asetetaan etusijalle asioiden merkityksen muodostamisessa.

Termin loi alun perin brittiläinen psykoanalyytikko Ernest Jones 1920-luvulla viitatessaan miehen sukuelimen symbolisen merkityksen korostamiseen Sigmund Freudin teorioissa. Fallosentrismi on sittemmin kehittynyt keskeiseksi käsitteeksi feministisessä kirjallisuusteoriassa, jossa sitä käytetään osoittamaan maskuliinisuuden vallitsevaa asemaa yhteiskunnallisissa ja kielellisissä rakenteissa.

## Tausta ja merkitys

Freudin psykoanalyyttisissa teorioissa lapsen kehityksessä on vaihe, jossa sukupuolten väliset erot kohdataan ensimmäistä kertaa. Tässä vaiheessa sukupuolten välinen ero määrittyy ensisijaisesti sukuelinten kautta. Freud käsitti naisen seksuaalisuuden miehisen mallin kautta, mikä johti ongelmalliseen näkemykseen naiseudesta "puutteena".

Ranskalainen psykoanalyytikko Jacques Lacan myöhemmin uudelleentulkitsi Freudin teoriaa. Lacanin näkemyksessä miehen sukuelin symbolina toimii vallan merkkinä ja eron merkitsijänä, joka erottaa sukupuolet toisistaan. Vaikka Lacan pyrki erottamaan tämän symbolin biologisesta elimestä, hänen teoriansa on nähty mieskeskeisen ajattelun jatkumona.

Feministiset teoreetikot, kuten Judith Butler, Hélène Cixous ja Luce Irigaray, ovat kritisoineet tätä ajattelutapaa. He ovat osoittaneet, kuinka mieskeskeinen ajattelu näkyy kielessä, yhteiskunnallisissa rakenteissa ja kulttuurissa.

Filosofi Jacques Derrida muodosti käsitteen "fallogosentrismi" yhdistämällä fallosentrismin ja logosentrismin (järkikeskeisyyden). Tällä hän kuvasi länsimaisen ajattelun taipumusta järjestää maailma hierarkkisiin vastakohtapareihin, joissa maskuliininen termi asetetaan aina etusijalle feminiiniseen nähden.

## Lähteet
Rosen Željazkov

**Rosen Dimitrov Željazkov** (, s. 5. huhtikuuta 1968) on bulgarialainen poliitikko, joka on toiminut maansa pääministerinä tammikuusta 2025 alkaen. Joulukuussa 2025 ennen parlamentin luottamusäänestystä hän ilmoitti eroavansa. Taustalla olivat viikkoja kestäneet laajat mielenosoitukset hallituksen budjettiesitystä vastaan.

Željazkov on valmistunut oikeustieteestä Sofian yliopistosta ja työskennellyt lakimiehenä monia vuosia. Hän on toiminut myös Suur-Sofian kunnan sihteerinä (2003–2009) ja ministerineuvoston pääsihteerinä (2009-2011). Vuonna 2014 hänet nimitettiin pääministerin neuvonantajaksi hallinnonuudistuksen ja sähköisen hallinnon alalla. Vuosina 2016–2018 hän johti sähköisen hallinnon virastoa. Vuonna 2018 hänestä tuli liikenne-, IT- ja viestintäministeri (2021 asti). Hänet on valittu kansanedustajaksi seitsemälle vaalikaudelle, ja kerran parlamentin puhemieheksi.

Željazkovin hallituksen kokoaminen ei ollut helppoa; koalitioon tulivat lopulta venäjämieliset sosialistit, populistit ja tyypillisesti turkkilaista väestönosaa edustanut Oikeuksien ja vapauksien liike. 
Željazkov itse edustaa moninkertaisen pääministerin Boiko Borisovin GERB-puoluetta, joka on usein yhdistetty laajamittaiseen korruptioon.

## Lähteet
Tradwife

**Tradwife** (lyhenne sanoista *traditional wife*, suomeksi "perinteinen vaimo") on sosiaalisessa mediassa levinnyt ilmiö, jossa naiset omaksuvat perinteisiä, konservatiivisia sukupuolirooleja ja korostavat kotiäitiyttä elämäntapana. Ilmiössä keskeistä on ajatus, jossa nainen hoitaa kodin ja lapset, kun taas mies käy töissä ja toimii perheen elättäjänä.

## Tausta ja historia
Nykyisen tradwife-ilmiön juuret ovat feminismin vastaisessa liikkeessä, joka sai alkunsa 2010-luvulla. Tutkijoiden mukaan ilmiö markkinoi perhemallia, joka on peräisin viktoriaaniselta aikakaudelta, noin 150 vuoden takaa, jolloin naisten ja miesten tehtävät oli eroteltu tiukasti.

Ilmiössä näkyy vahvasti historian romantisointi, joka on korostunut erityisesti TikTokin yleistymisen myötä. Tyypillisessä tradwife-estetiikassa korostuvat röyhelöesiliinat, 1950-luvun ampiaisvyötäröt ja A-linjaiset röyhelömekot.

## Poliittiset kytkökset
Tutkijoiden mukaan tradwife-ilmiöllä on yhteyksiä konservatiiviseen politiikkaan ja joidenkin tradwife-vaikuttajien kohdalla myös äärioikeistolaisiin liikkeisiin. Ilmiön on todettu liittyvän myös yhdysvaltalaiseen äärikonservatiiviseen Projekti 2025 -julistukseen, joka sisältää poliittisia suosituksia Donald Trumpin presidenttikaudelle. Yhdysvalloissa merkittävä tradwife-vaikuttaja Estee Williams on avoimesti Donald Trumpin kannattaja ja on puhunut Fox News -kanavalla perinteisistä sukupuolirooleista ja "tasa-arvon ongelmista".

Tutkija Eviane Leidigin mukaan tradwife-vaikuttajat usein verhoavat äärikonservatiiviset ajatuksensa pehmeään lifestyle-sisältöön, mikä auttaa heitä tavoittamaan laajemman yleisön.

## Taloudellinen ulottuvuus
Monet tradwife-vaikuttajat ansaitsevat rahaa sosiaalisen median kautta. Suosituimmilla vaikuttajilla on miljoonia seuraajia, ja he voivat ansaita yhdestä mainoskampanjasta jopa 70 000 dollaria. Vaikuttajat myyvät usein myös oheistuotteita, kuten siivoustarvikkeita, vaatteita ja ihonhoitotuotteita. Tämä luo ristiriidan, jossa ideologisesti miehen tulisi elättää perheen, mutta käytännössä nainen saattaa ansaita enemmän sosiaalisen median vaikuttajana.

## Suosio ja kritiikki
Tradwife-sisältöä on kritisoitu erityisesti siitä, että se voi muokata nuorten miesten naiskuvaa. Tutkijoiden mukaan monet tradwife-vaikuttajat suuntaavat sisältöään erityisesti nuorille miehille, mikä näkyy heidän pukeutumisessaan ja puhetavassaan.

Esimerkiksi britannialaislähtöinen Alena Kate Pettitt, joka on puhunut avoimesti elämäntavastaan, on sanonut: "Minusta tuntui, että olin syntynyt vaimoksi ja äidiksi" ja "minun työtäni ovat kotityöt". Hän kuitenkin kiistää ilmiön yhteyden äärioikeistoon.

## Lähteet
Emily Mary Osborn

**Emily Mary Osborn** (1834 Essex – 1908) oli brittiläinen taidemaalari, joka tunnetaan erityisesti viktoriaanisen ajan genremaalauksistaan. Hän erikoistui kuvaamaan naisia ahdingossa ja tunnetiloissa, ja hänen teoksensa käsittelivät usein naisten yhteiskunnallista asemaa 1800-luvun Englannissa.

## Elämä

Osborn syntyi vuonna 1834 Essexin kreivikunnan pappisperheeseen vanhimpana lapsena. Perhe muutti West Tilburystä Lontooseen vuonna 1848, jolloin Osborn alkoi opiskella taidetta James Matthew Leigh'n johdolla. Jo 17-vuotiaana hän asetti teoksiaan näytteille Kuninkaallisessa taideakatemiassa.

Osborn avasi oman työhuoneen Lontoossa vuonna 1855 ja myöhemmin Glasgow'ssa. Hän oli yksi naistaiteilijoista, jotka allekirjoittivat vuonna 1859 vetoomuksen naisten pääsystä Kuninkaallisen taideakatemian kouluihin. Hän vietti aikaa Saksassa vuodesta 1861 alkaen ja vieraili myös Algeriassa vuonna 1881.

Vaikka Osborn ansaitsi huomattavia summia muotokuvien maalaamisesta, hän keskittyi usein kirjallisiin aiheisiin ja genremaalauksiin. Hän voitti useita palkintoja töistään, mukaan lukien hopeamitalin Society for the Encouragement of the Fine Arts -seuralta vuonna 1862 ja ensimmäisen palkinnon historiallisesta ja henkilökuva-aiheesta Crystal Palace Picture Galleryssa vuonna 1864.

Osborn ei koskaan avioitunut, vaan eli ystävänsä neiti Dunnin kanssa. Hänen aktiivisin taiteellinen kautensa sijoittui vuosille 1860–1870, jolloin hän nautti huomattavaa menestystä ja esitteli töitään sekä Kuninkaallisessa taideakatemiassa että Society of British Artists -seuran näyttelyissä.

## Taide

Osborn tunnetaan erityisesti realistisista maalauksistaan, jotka kuvaavat naisia haavoittuvissa asemissa, usein ilmaisten epätoivoa ja ahdistusta. Hänen tunnetuimpiin teoksiinsa kuuluva *Nimetön ja ystävätön* (1857) esittää köyhää naistaiteilijaa, joka yrittää myydä taidettaan ylimieliselle taidekauppiaalle. Teos on sittemmin noussut feministisen taidehistorian ikoniksi.

Kuningatar Victoria osti kaksi Osbornin maalausta: *Tupani ovi* (1855) ja *Kotiopettajar* (1860). Osbornin taidetta on luonnehdittu voimakkaaksi ja hänen sanotaan osoittaneen perusteellista taiteen mahdollisuuksien tuntemusta.

Monissa Osbornin teoksissa toistuu naisten ja lasten kuvaaminen surullisissa ja kärsivissä tilanteissa, mikä oli yleistä myös muiden brittiläisten naistaiteilijoiden töissä. Esimerkiksi teoksessa *Viimeistä kertaa* kaksi tyttöä suree yrittäen kerätä rohkeutta astua huoneeseen, jossa vanhempi makaa kuolleena.


Tiedosto:Presentiments.jpg|*Aavistukset* (1859)
Tiedosto:Emily Mary Osborn - The Governess - Google Art Project.jpg|*Kotiopettajatar* (1860)
Tiedosto:Lord-nithsdale-escape-from-the-tower-emily-mary-osborn.jpg|*Lordi Nithsdalen pako Towerista, 1716* (1861)
Tiedosto:Emily Mary Osborn - For the Last Time.jpg|*Viimeistä kertaa* (1864)
Tiedosto:Emily-mary-osborn-gods-acre.jpg|*Jumalan pelto* (1866)


## Lähteet

## Kirjallisuutta
* Gray, Sara: The Dictionary of British Women Artists
* Yeldham: Women Artists in 19th Century France and England (Outstanding Theses from the Courtauld Institute of Art)
Borislava Ivanova

**Borislava Milkova Ivanova** (, s. 24. marraskuuta 1966 Vidin) on bulgarialainen ratameloja. Hän saavutti Soulissa 1988 olympiapronssia 500 metrin kajakkinelosessa yhdessä Diana Palijskan, Ognjana Petrovan ja Vanja Geševan kanssa.

## Lähteet
Helena Ottawowa

**Helena Ottawowa** (o.s. *Feigl*; 16. helmikuuta 1874 Lviv – 16. elokuuta 1948 Krakova) oli puolalainen pianisti ja pedagogi.

Ottawowa opiskeli Ludwig Marekin musiikkikoulussa ja Lvivin konservatoriossa, josta valmistui vuonna 1898 opiskeltuaan Henryk Melcer-Szczawińskin johdolla. Hän täydensi pianonsoiton opintojaan Pariisissa vuosina 1901–1902 opettajanaan Zygmunt Stojowski. Ottawowa alkoi pitää konsertteja, joissa hän esitti usein Puolan-ensiesityksinä ranskalaisia teoksia muiden muassa Camille Saint-Saënsilta, César Franckilta ja Claude Debussylta. Hänen ohjelmistoonsa kuului teoksia myös puolalaisilta säveltäjiltä, joihin kuuluivat Frédéric Chopin, Ignacy Paderewski, Roman Statkowski, Zygmunt Stojowski, Karol Szymanowski, Ludomir Różycki ja Henryk Melcer-Szczawiński.

Ottawowa piti ensimmäisen maailmansodan aikana hyväntekeväisyyskonsertteja. Maailmansotien välisenä aikana hän konsertoi solistina ja kamarimuusikkona. Hän säesti muiden muassa Maria Modrakowskaa, Maria Mokrzyckaa, Adam Diduria, Henri Marteauta ja Jacques Thibaudia. Ottawowa teki radioesiintymisiä vuodesta 1927. Hän perusti oman musiikkikoulunsa Lviviin ja toimi vuosina 1921–1939 pianonsoiton professorina konservatoriossa Lvivissä. Vuodesta 1945 lähtien hän johti pianoluokkaa Krakovan musiikkiakatemiassa. Ottawowa teki viimeisen julkisen esiintymisensä vuonna 1946. Hänen johdollaan opiskelivat muiden muassa Zofia Iszkowska, Tadeusz Sygietyński, Jadwiga Szajna-Lewandowska ja Stanisław Skrowaczewski.

## Lähteet
Vaasan Sport (naiset)

**Vaasan Sport** on vaasalainen jääkiekkoseura, jonka naisten edustusjoukkue pelasi Naisten Liigassa vuonna 2022. Naisten joukkue lopetti toimintansa vuonna 2022 pudottuaan liigasta. Sportin naistoiminta on siirtynyt Maalahtelaisen Malax IF:n alaisuuteen vuonna 2024.

## Historia
Vaasan Sportin naisten joukkueella oli toimintaa jo 1980 -luvun alulla, jolloin joukkue kulki nimellä ”Sport Mimmit”. Naisten joukkue perustettiin virallisesti vuonna 1983, jolloin se osallistui aiempana vuonna perustettuun Naisten SM-sarjaan. Sportin joukkue voitti SM-pronssia kaudella 1985–1986. Kaudella 1988–1989 joukkue sijoittui seitsemänneksi kahdeksasta joukkueesta. Pelaamalla Sport olisi säilynyt sarjassa, mutta taloudellisista syistä, joukkue luopui sarjapaikasta. Sport ei osallistunut mihinkään sarjaan kaudella 1989–1990, pelaten vain harjoituspelejä. Seuraavana vuonna Sport osallistui Naisten I-divisioonaan ja nousi takaisin SM-sarjaan vuonna 1993, jossa se vietti kaksi kautta, sijoittuen viimeiseksi kumpanakin.

Sportin naiset pelasivat 2000 luvun suurimmaksi osaa Naisten Suomi-sarjassa. Sport nousi Mestikseen vuonna 2015. Sport säilyi sarjassa seuraavat kaksi kautta, voittaen Mestiksen kaudella 2016–2017 ja sijoittuen kaudella 2017–2018 toiseksi. Sport nousi kaudeksi 2018–2019 Naisten Liigaan.

Sportin naiset pelasivat neljä kautta Naisten Liigassa, saavuttaen pudotuspelit kaudella 2019–2020.

Kauden 2021-2022 päätyttyä Sportin joukkue sijouttui viimeiseksi ja putosi Mestikseen. Seura menetti samalla suuren määrän pelaajistaan ja eivät saaneet joukkuetta kasaan seuraavaksi kaudeksi yrityksistä huolimatta ja täten menettivät sarjapaikkansa. Oman joukkueen sijaan Sportin naistoiminta siirrettiin S-Kiekon alaisuuteen Suomi-sarjaan. Vuonna 2024 Vaasan Sporin Juniorit ry muodosti naisten jääkiekkojoukkueen yhdessä Malax IF:n ja Kurikan Ryhdin kanssa. Joukkueen toiminta alkoi Suomi-sarjasta kaudella 2024-2025.

## Pelaajat ja valmentajat

### Kapteenit

### Päävalmentajat

## Saavutukset

*SM-pronssi: 1. 1986-1987
*C-tyttöjen SM-hopea: 1. 2007-2008

## Katso myös

* Vaasan Sport

## Lähteet

## Aiheesta muualla
* Vaasan Sportin naiset eliteprospectissä
* Vaasan Sportin Junioreiden naistoiminta
Sofian yliopisto

**Sofian yliopisto** (, lyhennys **SU**) on julkinen yliopisto Sofiassa Bulgariassa. Se on Bulgarian vanhin korkeakoulu, joka perustettiin 1888 aluksi opettajakoulutusta antavana korkeakouluna, mutta kasvoi yliopistoksi vuonna 1904. Yliopisto on nimetty pyhän Klement Ohridilaisen mukaan.

Yliopistossa on 16 tiedekuntaa: historiallinen, klassisen ja modernin filologian, oikeustieteellinen, kasvatustieteiden ja taiteiden, teologinen, matematiikan ja informaatiotekniikan, kemian ja farmasian, geologian ja maantieteen, filosofinen, journalismin ja viestinnän, talous- ja hallintotieteellinen, fysiikan, biologian ja lääketieteellinen tiedekunta. Lukuvuosi alkaa syyskuussa ja loppuu kesäkuussa, ja se jakautuu kahteen lukukauteeen.


## Lähteet

## Aiheesta muualla
Tuomas Vuorio

**Tuomas Vuorio** (s. 15. heinäkuuta 1983, Salo) on suomalainen ammattirumpali, joka työskentelee myös markkinoinnin parissa. Hän on tunnettu erityisesti raskaan musiikin parista.

## Musiikkiura
Vuorio on soittanut useissa yhtyeissä, kuten Mysore, Flesh Roxon ja Roxon A.D. Hän toimii nykyisin yhdysvaltalaisen 96 Bitter Beings -yhtyeen rumpalina. Yhtyeen perusti CKY-yhtyeen entinen laulaja ja kitaristi CKY:stä Deron Miller vuonna 2016. 96 Bitter Beingsin nimi viittaa CKY:n tunnettuun kappaleeseen *96 Quite Bitter Beings*. Vuorio liittyi yhtyeeseen vuonna 2022.

Vuorio on kaksinkertainen karnevaalisamban Suomen mestari vuosilta 2024 ja 2025. Hän soittaa karnevaalisambaa turkulaisessa G.R.E.S. Samba Carioca -sambakoulussa ja toimii koulun rumpuryhmän Diretor de Bateriana. Hänen soittimiaan ovat repinique ja caixa.

## Markkinointiura
Musiikkiuransa ohella Vuorio työskentelee markkinoinnin parissa. Hän toimii kehitys- ja markkinointijohtajana Turkulaisessa rakennusalan yrityksessä

## Sukulaisuussuhteet
Tuomas Vuorio on jääkiekkoilija Emil Vuorion serkku. Emil Vuorio (s. 5. syyskuuta 2002, Salo) on suomalainen jääkiekkomaalivahti, joka pelaa TUTO Hockey -joukkueessa.

## Lähteet
Dandadan

**Dandadan** () on Yukinobu Tatsun käsikirjoittama ja piirtämä manga. Mangan julkaisija on Shueisha ja sen julkaisu alkoi vuonna 2021 *[[Shonen Jump+]]* -alustalla. Mangaan perustuen on tehty myös Fūga Yamashiron ohjaama anime, jonka esitys alkoi vuonna 2024. Animen ensimmäisessä tuotantokaudessa on 12 jaksoa ja toinen tuotantokausi alkaa kesällä 2025.

Anime nousi Netflixin suosituimmaksi animeksi 19,6 miljoonalla katselulla (96,5 miljoona tuntia) vuonna 2024.

## Juoni
Kaksi opiskelijaa, jotka ovat kiinnostuneita muukalaisista ja yliluonnollisesta kohtaavat erilaisia uhkia.

## Lähteet
OS X Yosemite

**OS X Yosemite** on Applen yhdestoista merkittävä macOS julkaisu, joka on suunniteltu Applen Macintosh-tietokoneisiin. Yosemite julkaistiin 16. lokakuuta 2014.

## Järjestelmävaatimukset
Kaikki OS X 10.8 ja OS X 10.9 -yhteensopivat tietokoneet tukevat OS X Yosemitea. Yhteensopivia ovat:

* iMac (2007 puoliväli ja uudempi)
* MacBook Air (varhainen 2008 ja uudempi)
* MacBook Pro 13 tuumaa (varhainen 2009 puoliväli ja uudempi)
* MacBook Pro 15 tuumaa (varhainen 2007 puoliväli ja uudempi)
* MacBook Pro 16 tuumaa (myöhäinen 2007 puoliväli ja uudempi)
* Mac Pro (varhainen 2008 ja uudempi)
* Mac Mini (varhainen 2009 ja uudempi)
* MacBook 13 tuumaa alumiini (myöhäinen 2008 ja uudempi)
* MacBook 13 tuumaa (varhainen 2009 ja uudempi)
* Xserve (varhainen 2009)

## Lähteet
Disgaea 7: Vows of the Virtueless

**Disgaea 7: Vows of the Virtueless** on Nippon Ichi Softwaren kehittämä ja julkaisema taktinen roolipeli. Peli on julkaistu vuonna  Nintendo Switchille, PlayStation 4:lle, PlayStation 5:lle ja Windowsille.

## Pelaaminen
Peli kuuluu *[[Disgaea]]*-pelisarjaan ja sijoittuu Hinomoton maailmaan, joka muistuttaa historiallista Japania. Päähenkilöinä ovat demonisoturi Fuji ja Pirilika. Pelissä on 40 hahmoluokkaa. Uusia ominaisuuksia on kyky tehdä hahmoista jättiläismäisiä ja mahdollisuuttaa muuttaa esineitä toisenlaisiksi.

## Vastaanotto
Peli sai Siliconeran arvostelussa arvosanaksi 8/10 sanoen, että se korjaa edellisen *[[Disgaea 6]]:n* heikot kohdat.

## Lähteet

## Aiheesta muualla
*
IPhone 13 mini

**iPhone 13 mini** on Applen 14. syyskuuta 2021 julkistama ja 24. syyskuuta julkaisema älypuhelin. Puhelimen muut versiot ovat iPhone 13, iPhone 13 Pro ja iPhone 13 Pro Max.

Puhelimessa on kuusiydinprosessori ja 5,4 tuuman näyttö. Tallennustilaa on valittavana 128, 256 tai 512 gigatavua. Keskusmuistia on neljä gigatavua. Puhelimessa on kaksi takakameraa, joista toinen on ultralaajakulmakamera. Sekä takakameroiden että etukameran tarkkuus on 12 megapikseliä. Akun kapasiteetti on 2&nbsp;406 milliampeerituntia. Se tukee 20 watin latausta ja 15 watin langatonta MagSafe-latausta. Puhelin on pölyn- ja vedenkestävä, ja sen IP-luokitus on 68. Käyttöjärjestelmänä on iOS 15, joka on päivitettävissä iOS 26.0.1 -versioon.

## Lähteet
Tapio Rytömaa

**Tapio Jouko Eero Rytömaa** (22. helmikuuta 1932 Helsinki – 11. huhtikuuta 2018 Helsinki) oli suomalainen lääkäri ja emeritusprofessori. 

Rytömaan vanhemmat olivat ylikomisario Eero Viktor Rytömaa ja Selma Kirsilä ja puoliso vuodesta 1955 professori Inkeri Viitanen. Rytömaa tuli ylioppilaaksi Helsingin lyseosta 1951 ja valmistui lääketieteen lisensiaatiksi Helsingin yliopistosta 1959. Hän väitteli siellä lääketieteen ja kirurgian tohtorikai 1961. 

Rytömaa oli Helsingin yliopistossa tutkimusassistentti 1959–1961, kokeellisen solututkimuksen dosentti 1967–1997 ja tutkija 1967–1970. Valtion lääketieteellisen toimikunnan tutkimusassistentti ja nuorempi tutkija hän oli 1963–1967 ja Säteilyturvakeskuksessa hematologi 1970–1975, erikoistutkija 1975–1984 ja säteilybiologian laboratorion johtaja, tutkimusjohtaja ja professori 1984–1997. Rytömaa oli myös vieraileva tutkija Yhdysvalloissa 1961–1962 ja 1964. Hänellä oli lisäksi useita asintuntijatehtäviä. Rytömaa on julkaisut tutkimuksia solukinetiikasta, syövästä ja säteilystä. 

Rytömaa kuoli vuonna 2018 ja hänet on haudattu Vantaalla Honkanummen hautausmaalle.

## Lähteet
Rytömaa

**Rytömaa** on sukunimi, joka on muun muassa seuraavilla suomalaisilla henkilöillä:

*Inkeri Rytömaa (o.s. *Viitanen*, 1933–2000), hammaslääkäri ja kariesopin professori
*Tapio Rytömaa (1932–2018), lääkäri ja emeritusprofessori, Inkeri Rytömaan puoliso
Karin Larsson

**Karin Larsson** (o.s. **Bergöö**; 3. lokakuuta 1859 Örebro – 17. helmikuuta 1928 Sundborn) oli ruotsalainen kuvataiteilija. Hän oli vuodesta 1883 naimisissa Carl Larssonin kanssa.

Larsson varttui Hallsbergissä, missä hänen isänsä oli varakas kauppias. Kaksitoistavuotiaana hänet lähetettiin Tukholmaan opiskelemaan, ja vuonna 1877 hän pääsi Kuninkaalliseen taideakatemiaan. Kesällä 1882 Larsson oli taiteilijaystävineen opintomatkalla Pariisissa, kun hän tapasi tulevan miehensä Carl Larssonin. He viettivät muutaman vuoden Ranskassa ennen palaamistaan Ruotsiin, missä he asettuivat Taalainmaalle Sundborniin. Kun he saivat lapsia, Karin Larssonin mahdollisuudet taiteen tekemiseen heikkenivät hänen keskittyessään kotiäidin rooliin. Hän kuitenkin käytti paljon aikaa perheen kodin sisustamiseen ja loi muun muassa värikkäitä kasviaiheisia tekstiilikuoseja, joihin hän sai innoitusta Arts and crafts -liikkeestä.

Larssonit saivat kaikkiaan kahdeksan lasta. Karin Larsson jäi leskeksi vuonna 1919 ja kuoli 1928. Hänet on haudattu Sundborniin.

## Kuvia

Portret Petterson Karin Larsson.jpg|Larssonin maalaama muotokuva ahtaaja Pierre Louis Alexandresta.
Karin Bergöö - Stilleben med frukter och krus.jpg|*Stillebene med frukter och krus* (1877)
Atelje-idyll Konstnärens hustru med dottern Suzanne av Carl Larsson 1885.jpg|Carl Larssonin maalaama muotokuva Karin Larssonista ja Suzanne-tyttärestä (1885).
Karin larsson schommelstoel.jpg|Karin Larssonin suunnittelema keinutuoli.

## Lähteet

## Aiheesta muualla
Margareta Fredkulla

**Margareta Fredkulla** (; n. 1080 – k. vuosien 1117 ja 1130 välillä) oli ruotsalainen prinsessa ja Norjan sekä myöhemmin Tanskan kuningatar. Hänen isänsä oli Ruotsin kuningas Inge vanhempi. Margareta naitettiin osana rauhanneuvotteluja Norjan kuninkaalle Maunu Paljassäärelle. Tämän kuoltua vuonna 1103 Margareta meni naimisiin Tanskan kuninkaan Niilo Sveninpojan kanssa. Heidän pojastaan Maunusta tuli Ruotsin kuningas 1120-luvulla. Saxo Grammaticuksen mukaan Margaretan ja Niilon toinen poika Inge kuoli nuorena jäätyään hevosen tallomaksi.

Margaretan lisänimi Fredkulla tarkoittaa "rauhan naista". Sen lisäksi, että hänet naitettiin Norjan kuningattareksi osana rauhantekoa, hän pyrki Tanskan kuningattarena estämään valtaistuinta tavoitelleiden sukuhaarojen väliset sodat muun muassa järjestelemällä avioliittoja. Pian Margaretan kuoleman jälkeen Tanska ajautui sisällissotaan.
## Lähteet

## Aiheesta muualla
Cæcilie Norby

**Cæcilie Norby** (s. 9. syyskuuta 1964) on tanskalainen jazz- ja rocklaulaja. Hän tuli 1980-luvulla tunnetuksi yhtyeiden Frontline ja One Two laulajana, ja on sittemmin tehnyt soolouraa.
## Lähteet

## Aiheesta muualla
Total War: Pharaoh

**Total War: Pharaoh** on Creative Assembly Sofian (SEGA Black Sea EOOD:in) kehittämä ja Segan julkaisema strategiapeli. Peli on julkaistu vuonna  macOS:lle ja Windowsille.

Peli kuuluu *[[Total War]]* -sarjaan ja palaa pelisarjalle tuttuun historialliseen asetelmaan. Peli sijoittuu pronssikauden Egyptiin.

## Vastaanotto
Peli sai IGN:n arvostelussa arvosanaksi 8/10. Arvostelussa kehuja saivat taistelut, joita sanottiin monipuolisiksi ja kiinnostaviksi, sekä syvällisestä kampanjasta. Peli sai *[[PC Gamer]]in* arvostelussa arvosanaksi 80 %. Arvostelussa kritiikkiä sai joukkojen rajoittuneisuus, mutta tämän sanottiin johtuvan historiallisista seikoista. Kenraaleja moitittiin liian elottomiksi ja luonteen puutteesta.

## Lähteet

## Aiheesta muualla
*
Norby

**Norby** on seuraavien tanskalaisten henkilöiden sukunimi:

* Cæcilie Norby (s. 1964), laulaja
* Søren Norby (k. 1530), amiraali ja merirosvopäällikkö
Malin Berghagen

**Malin Berghagen** (s. 11. toukokuuta 1966 Sollentuna) on ruotsalainen näyttelijä. Hän on Barbro Svenssonin ja Lasse Berghagenin tytär. Näyttelemisen lisäksi Berghagen on tullut tunnetuksi joogaopettajana.
## Rooleja
* ** (2006) – Christine Bergdahl
## Teoksia
* *Yoga – ett livsval*. Bokförlaget Semic, 2013. 
## Lähteet

## Aiheesta muualla
Klement Ohridilainen

Pyhä **Klement Ohridilainen** (830–916) oli keskiaikainen bulgarialainen pyhimys, tutkija, kirjailija ja kansanvalistaja. Hän vaikutti merkittävästi slaavilaisen maailman henkiseen ja kulttuuriseen kehitykseen. Klement oli oli pyhimysten Kyrillos ja Methodios oppilas, joka kehitti kyrillistä aakkostoa.

Klement syntyi Moesiassa ja osallistui lähetystyöhön Määriin. Hän oli yksi kirkon kanonisoimista seitsemästä pyhästä (Kyrillos, Methodios, Klement, Nahum, Angelarius, Sava ja Gorazd).

Klement Ohridilaisen teokset, jotka on kirjoitettu 800-luvun lopun jaa 1000-luvun välisenä aikana, ovat osa ensimmäisen Bulgarian kuningaskunnan keskiaikaisen kulttuurin kultakauden kirjallista perintöä. Hänen teoksistaan on huomattava määrä kopioita, jotka ovat säilyneet venäläis-, serbialais-, bulgarialais- ja moldovalais-valakialaisen perinteen joukossa. Pyhän Klemensin teoksia on mukana eri kokoelmissa arvovaltaisten kristittyjen kirjailijoiden, kuten Basil Suuren ja Athanasius Aleksandrialaisen rinnalla, ja ne muistuttavat usein niitä sisällöltään, muodoltaan ja tarkoitukseltaan, mikä paljastaa Klementin teoksen yhteyden bysanttilaiseen perinteeseen.

## Lähteet
Armide-luokka

**Armide-luokka** oli Ranskan laivaston kolmen kaksoisrunkoisen sukellusveneen muodostama alusluokka.

## Alukset
*Armide* oli alun perin keisarillisen Japanin laivaston joulukuussa 1911 tilaama *sukellusvene No 14*. Loput kaksi olivat alun perin Kreikan kuninkaallisen laivaston nimillä *P* ja *PS* vuonna 1912 tilaamat alukset.

## Lähteet
*
*

### Viitteet
Sara Granér

**Sara Granér** (s. 1980 Lund) on ruotsalainen sarjakuvantekijä ja pilapiirtäjä. Hänen ensimmäinen sarjakuva-albuminsa *Det är bara lite AIDS* ilmestyi vuonna 2008. Hänen sarjakuviaan on julkaistu muun muassa *[[Galago (lehti)|Galagossa]]*, *[[ETC (lehti)|ETC:ssä]]* ja *[[Dagens Nyheter]]issä*.
## Teoksia
* *Det är bara lite AIDS* (2008)
* *Med vänlig hälsning* (2010)
* *All I want for christmas os planekonomi* (2012)
* *Jag vill inte dö, jag vill bara inte leverera* (2015)
* *Blixt från oklar himmel* (2017)
* *Allas lika mellangärde* (2020)
* *Den sjunde vännen* (2022)
## Lähteet

## Aiheesta muualla
Aitor Paredes

**Aitor Paredes Casamichana** (s. 29. huhtikuuta 2000 Bilbao) on espanjalainen jalkapalloilija. Hän edustaa Espanjan Primera Divisiónissa pelaavaa Athletic Bilbaota ja on pelipaikaltaan keskuspuolustaja.

## Seurajoukkueura
Paredes on Athletic Bilbaon kasvatti. Hän debytoi miesten tasolla Athletic Bilbaon yhteistyöjoukkue Basconiassa vuonna 2018 ja pelasi seurassa 49 sarjaottelua ja yhden nousukarsintaottelun. Hän edusti vuosina 2019–2022 myös Athletic Bilbaon reservijoukkue Bilbao Athleticia, jonka riveissä hän pelasi 53 sarjaottelua ja kaksi nousukarsintaottelua.

Paredes debytoi Athletic Bilbaon edustusjoukkueessa 29. elokuuta 2022 La Ligan ottelussa Cádizia vastaan, jossa hän tuli vaihdosta kentälle Iñigo Lekuen tilalle ottelun loppuminuuteilla. Paredes pelasi ensimmäisellä kaudellaan Athletic Bilbaossa 16 La Ligan ottelua, joista yhdeksän avauskokoonpanossa, sekä yhden Copa del Reyn ottelun. 

Kaudella 2023–2024 Paredes vakiinnutti paikkansa Athletic Bilbaon avauskokoonpanossa  ja pelasi La Ligassa 34 ottelua. Ensimmäisen maalinsa Athletic Bilbaon pelaajana hän teki 4. tammikuuta 2024 La Ligan ottelussa Sevillaa vastaan. Athletic Bilbaon voittamassa Copa del Reyssä hän pelasi kuusi ottelua, joista kaikissa täydet minuutit. Maaliskuussa 2024 Paredes allekirjoitti Athletic Bilbaon kanssa vuoteen 2029 ulottuvan jatkosopimuksen. 

Paredes debytoi Eurooppa-liigassa 26. syyskuuta 2024 kauden avausottelussa Romaa vastaan ja teki 1–1-tasapeliin päättyneessä ottelussa Athletic Bilbaon tasoitusmaalin.

## Maajoukkueura
Paredes edusti vuosina 2018–2019 Espanjan alle 18- ja alle 19-vuotiaiden maajoukkueita. Hän pelasi viisi ottelua alle 21-vuotiaiden EM-kilpailuissa 2023 Espanjan saavuttaessa hopeaa.

Paredes debytoi Espanjan A-maajoukkueessa 18. marraskuuta 2024 Kansojen liigan ottelussa Sveitsiä vastaan, jossa hän pelasi täydet minuutit.

## Lähteet
Vertaus tyhmästä ja viisaasta rakentajasta

**Vertaus tyhmästä ja viisaasta rakentajasta** on Matteuksen (7:24-27) ja Luukkaan evankeliumien (6:46-49) mukaan Jeesuksen esittämä vertaus.

## Vertaus

### Matteuksen mukaan:
"Monet sanovat minulle sinä päivänä: ’Herra, Herra! Sinun nimessäsihän me profetoimme, sinun nimessäsi me karkotimme pahoja henkiä ja sinun nimessäsi teimme monia voimatekoja.’ Mutta silloin he saavat minulta vastauksen: ’En tunne teitä. Menkää pois minun luotani, vääryydentekijät!’"
"Jokainen, joka kuulee nämä sanani ja tekee niiden mukaan, on kuin järkevä mies, joka rakensi talonsa kalliolle. Alkoi sataa, tulvavesi virtasi ja myrskytuuli pieksi taloa, mutta se ei sortunut, sillä se oli rakennettu kallioperustalle."

"Jokainen, joka kuulee nämä sanani mutta ei tee niiden mukaan, on kuin tyhmä mies, joka rakensi talonsa hiekalle. Alkoi sataa, tulvavesi virtasi ja myrskytuuli pieksi taloa, ja se sortui, maan tasalle saakka."

### Luukkaan mukaan:
"Miksi te sanotte minulle: ’Herra, Herra’, mutta ette tee mitä minä sanon? Minä kerron teille, millainen on se, joka tulee minun luokseni, kuulee minun sanani ja tekee niiden mukaan. Hän on kuin mies, joka taloa rakentaessaan kaivoi syvään ja laski perustuksen kalliolle. Kun sitten vedet tulvivat ja syöksyivät taloa vasten, ne eivät saaneet sitä horjumaan, koska se oli hyvin rakennettu. Se taas, joka kuulee mutta ei tee, on kuin mies, joka rakensi talon maan pinnalle, ilman perustusta. Kun tulvavedet syöksyivät taloa vasten, se sortui heti maan tasalle."

## Lähteet
Raamattu.fi
Kaarle I:n ritarikunta

**Kaarle I:n ritarikunta** () on alkujaan Romanian kuningaskunnassa jaettu ritarikunta. Se perustettiin 10. toukokuuta 1906 kuningas Kaarle I:n valtakauden 40-vuotisjuhlan kunniaksi.

Ritarikunnalla palkittiin romanialaisia ja ulkomaalaisia ansioituneita kansalaisia, ja se oli Romanian korkein kunniamerkki yhdessä Ferdinand I:n ritarikunnan kanssa, jonka se on tasavertainen. Naisille kunnianosoitusta myönnettiin ensimmäisen kerran 1944. Toisinaan kunnianosoitus voitiin myöntää myös postuumisti. Romanian kuningas oli ritarikunnan suurmestari. Virallisesti ritarikunta lakkautettiin monarkian yhteydessä 1947, mutta kuningasperhe on jatkanut ritarikunnan jakamista.

Entinen kuningas Mikael I uudisti ritarikunnan sääntöjä vuonna 2009 siten, että siitä tuli virallisesti kuningasperheen jakama ritarikunta. Sillä palkitaan mm. sellaisia henkilöitä, jotka ovat ansioituneet romanialaisen kulttuurin, opetuksen ja virkamiespalveluksen saralla. Ritarikunnan elossa olevien jäsenten määrä rajattiin sataan.

Ritarikunnassa on neljä luokkaa (ketju, suurristi, suurupseeri ja komentaja), ja sen nauha on sininen punakeltaisilla reunoilla:

*  ritarikunnan nauha

## Lähteet
Sebastian Schultz

**Hermann Sebastian Schultz** on tamperelainen kuvataiteilija ja yrittäjä. Hän maalaa öljyvärimaalauksia sekä muraaleja ja freskoja.

Schultzin tekemiä julkisia teoksia:
* Muraali Jari Niemelästä 2016; Tampere (maalattu päälle)
* Takon muurin muraali 2018; Tampere
* Muraali Tampereen Tikkutehtaan Loimulla, Tarmo Kaikkosen kanssa 2020; Tampere
* Rongantunnelin muraali 2023; Tampere
* Muraali Pispankadulla 2024; Tampere

## Kuvia julkisista teoksista


Tiedosto:Seinamaalaus Hiedanranta Jari Niemela 2016.JPG|Muraali Jari Niemelästä 2016; Tampere
Tiedosto:Muraali Takon muurissa Sebastian Schultz 2018.JPG|Muraali Takon muurissa 2018; Tampere
Tiedosto:Sebastian Schultz ja Tarmo Kaikkonen Muraali Asunto Oy Tampereen Tikkutehtaan Loimu 2020.JPG|Muraali Tampereen Tikkutehtaan Loimulla, Tarmo Kaikkosen kanssa 2020; Tampere
Tiedosto:Hermann Sebastian Schultz Muraali Rongantunnelilla 2023.jpg|Muraali Rongantunnelilla 2023; Tampere


## Lähteet
* Hermann Sebastian Schultz; Kulttuuripankki.fi
* Päivi Vasara: ''Sebastian Schultzin lempiaihe muraaleissa on historia – se selittää, miksi asiat ovat niin kuin ovat''; Kulttuuritoimitus.fi 8.6.2023
Daniel Bîrligea

**George Daniel Bîrligea** (s. 19. huhtikuuta 2000 Brăila, Romania) on romanialainen jalkapalloilija, joka pelaa hyökkääjänä Liga I -seura FCSB:ssä sekä Romanian maajoukkueessa. 

## Ura
### Teramo
Bîrligea siirtyi Palermo FC:n junioreista SSD Città di Teramoon vuonna 2019. Hän debytoi 22. tammikuuta 2020 Serie C:n ottelussa Catanzaroa vastaan. Kahden vuoden aikana Teramossa hän teki seitsemän maalia 43 ottelussa kaikki sarjat huomioiden.

### CFR Cluj
26. tammikuuta 2022 Bîrligea palasi kotimaahansa Romaniaan allekirjoittamalla sopimuksen CFR Clujin kanssa. Hän debytoi 5. helmikuuta, kun hän pääsi kentälle 87. minuutin kohdalla liigaottelussa Universitatea Craiovaa vastaan. Bîrligea teki ensimmäisen maalinsa 1. toukokuuta Farul Constanțaa vastaan. Kaksi viikkoa myöhemmin hän oli aloituskentällisessä Universitatea Craiovaa vastaan ottelussa, jossa CFR Cluj kruunattiin Romanian SuperLigan mestariksi.

20. lokakuuta 2022 Bîrligea teki maalin *Clujin derbyssä* Universitatea Clujia vastaan Romanian cupin lohkovaiheessa. 10. marraskuuta hän teki uransa ensimmäisen hattutempun, kun Cluj voitti Dumbrăvițan 5–0 Romanian cupissa. 16. helmikuuta 2023 Bîrligea pelasi ensimmäisen europelinsä vieraspelissä SS Laziota vastaan Konferenssiliigassa. Bîrligea teki ensimmäisen hattutemppunsa pääsarjassa 6. huhtikuuta 2024 vieraspelissä Rapid Bukarestia vastaan. Kaudella 2023–24 hän pelasi kaikissa 40 Liga I -ottelussa – joista 33:ssa hän oli aloituskentällisessä – ja oli joukkueen toiseksi paras maalintekijä 14 maalillaan. Elokuun 1. päivänä samana vuonna Bîrligea teki kaksi ensimmäistä maaliaan europeleissä 5–0-voittoon päättyneessä pelissä Neman Grodnoa vastaan Konferenssiliigan toisella karsintakierroksella.

### FC Steaua Bukarest
Syyskuun 2. päivänä 2024 sovittiin Bîrligean siirtymisestä CFR Clujin kilpailijaan FCSB:hen. Molempien seurojen omistajat ilmoittivat siirtosumman olevan 2 miljoonaa euroa ja 15 %:n korko mahdollisesta tulevasta siirrosta sekä ehdollisia bonuksia. Rapid Bukarest yritti tehdä tarjousta viime hetkellä, mutta FCSB julkisti virallisesti Bîrligean sopimuksen seuraavana päivänä.

Bîrligea debytoi FCSB:ssä 21. syyskuuta Liga I:n ottelussa FC Petrolulia vastaan. Viisi päivää myöhemmin hän avasi maalitilinsä Eurooppa-liigan ensimmäisessä ottelussa. 3. lokakuuta hän teki ainoan maalin vierasvoitossa Kreikan hallitsevasta mestarissa PAOKista samassa turnauksessa.  20. lokakuuta 2024 Bîrligea teki toisen liigamaalinsa FCSB:lle, saksipotkulla Dinamo Bukarestia vastaan.

## Maajoukkueura
Syyskuussa 2023 Bîrligea sai ensimmäisen kutsunsa Romanian maajoukkueeseen vuoden 2024 EM-karsintaotteluihin Israelia ja Kosovoa vastaan. Hän teki debyyttinsä 15. lokakuuta samana vuonna Andorraa vastaan. Hänet valittiin 7. kesäkuuta 2024 Romanian joukkueeseen EM-kisoihin, mutta hän ei pelannut niissä otteluakaan.

18. marraskuuta 2024 Bîrligea teki ensimmäisen maajoukkuemaalinsa Nations Leaguen ottelussa Kyprosta vastaan.

## Tilastot
Päivitetty 17. huhtikuuta 2025

## Lähteet
Japaninkotapähkinä

**Japaninkotapähkinä** (*Staphylea bumalda*) on kotapähkinöiden (*Staphlea*) sukuun kuuluva kasvilaji.

Japaninkotapähkinä on kausivihanta pensas, joka kasvaa yleensä noin 1–2 metriä korkeaksi ja leveäksi. Lehdet ovat kolmilehdykkäisiä ja lehdykät ovat noin 5 cm pitkiä, sahalaitaisia ja soikeita tai suikeita. Kukat ovat valkeat, kellomaiset ja hieman tuoksuvat. Kukat sijaitsevat harsuissa ja pystyissä tertuissa, ja laji kukkii touko–kesäkuussa. Kukinnan jälkeen kukista kehittyvät kotamaiset hedelmät, jotka ovat yleensä roikkuvia.

Japaninkotapähkinä kasvaa luontaisena Japanissa avoimissa metsissä, tiheiköissä sekä erilaisilla häirityillä paikoilla. Lajia kuitenkin kasvatetaan myös koristekasvina muualla.

Puutarhakasvina japaninkotapähkinä sopii parhaiten puolivarjoiseen paikkaan, kuten erilaisille reunuksille. Lajia voi kasvattaa myös pensasaitana. Laji kasvaa hyvin tasaisesti kosteassa ja runsasravinteisessa, mutta hyvin vettä läpäisevässä maaperässä, kunhan maaperä ei vain pääse täysin kuivumaan. Lajia voi lisätä siemenistä, pistokkaista tai rönsyistä.

## Lähteet
* Missouri Botanical Garden: ''Staphylea bumalda'' 

## Aiheesta muualla
* Laji.fi: Japaninkotapähkinä (''Staphylea bumalda'')
* Trees and Shrubs Online: ''Staphylea bumalda''
O’Byrne-luokka

**O’Byrne-luokka** oli Ranskan laivaston kolmen kaksoisrunkoisen sukellusveneen muodostama alusluokka.

## Alukset
Romanian laivasto tilasi alukset, jotka pakko-otettiin Ranskalle ja liitettiin Ranskan laivastoon.

## Lähteet
*
*

### Viitteet